Document ID: 32006R0927

KOMISIJAS REGULA (EK) Nr. 927/2006
(2006. gada 22. jūnijs)
par Padomes Regulas (EK) Nr. 1788/2003 1. panta 4. punktā minētās īpašās restrukturizācijas rezerves piešķiršanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1788/2003, ar ko nosaka maksājumu piena un piena produktu nozarē (1), un jo īpaši tās 1. panta 4. punktu,
tā kā:
(1)
Regulas (EK) Nr. 1788/2003 1. panta 4. punktā paredzēta īpaša restrukturizācijas rezerve Čehijai, Igaunijai, Latvijai, Lietuvai, Ungārijai, Polijai, Slovēnijai un Slovākijai, ko piešķir no 2006. gada 1. aprīļa, ciktāl šajās valstīs no 1998. gada vai no 2000. gada atkarībā no valsts samazinājies piena un piena produktu patēriņš saimniecībās.
(2)
Atbilstīgi Regulas (EK) Nr. 1788/2003 1. panta 4. punktam Čehija, Igaunija, Latvija, Lietuva, Ungārija, Polija, Slovēnija un Slovākija ir iesniegušas Komisijai ziņojumu, kurā sīki izklāstīti faktiskā restrukturizācijas procesa rezultāti un tendences minēto valstu piensaimniecības nozarē un jo īpaši raksturota pārēja no ražošanas patēriņam saimniecībās uz ražošanu tirgum.
(3)
Saskaņā ar šiem ziņojumiem piena un piena produktu patēriņš saimniecībās samazinājās visās minētajās dalībvalstīs.
(4)
Pieejamā statistika par ražošanu liecina, ka arvien lielāku daļu no piena produkcijas pārdod piegādājot un arvien mazāku daļu piena produkcijas pārdod tieši.
(5)
Tādēļ ir lietderīgi piešķirt īpašu restrukturizācijas rezervi Čehijai, Igaunijai, Latvijai, Lietuvai, Ungārijai, Polijai, Slovēnijai un Slovākijai un paredzēt izrietošo daudzumu pieskaitīšanu katras valsts references daudzuma piegādēm noteiktajai daļai.
(6)
Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1788/2003 1. panta 4. punktā paredzēto īpašo restrukturizācijas rezervi piešķir Čehijai, Igaunijai, Latvijai, Lietuvai, Ungārijai, Polijai, Slovēnijai un Slovākijai. Piešķirtie daudzumi ir minēti šīs regulas pielikumā.
2. pants
Šīs regulas pielikumā minētos daudzumus ieskaita valsts rezervē, kas paredzēta Regulas (EK) Nr. 1788/2003 14. pantā, un izmanto piegādēm.
3. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2006. gada 1. aprīļa.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 22. jūnijā

Labels: 7
15
17
6